‘อัคคีปราการ’ระดมทุนเตรียมรับเออีซี
เข้าเอ็มเอไอไตรมาสแรกปี&#8217;56 &#8216;ARROW&#8217;พุ่งพ้นจองถึง63%
26 ธ.ค. 2555

เข้าเอ็มเอไอไตรมาสแรกปี’56 ‘ARROW’พุ่งพ้นจองถึง63%
“อัคคีปราการ” เตรียมขายหุ้นจองไตรมาสแรกนี้ นำเงินซื้อรถกำจัดขยะและอุปกรณ์การเก็บขยะอันตรายเพิ่ม
นายวันชัย เหลืองวิริยะ ประธานกรรมการบริหารและกรรมการผู้จัดการบริษัท อัคคีปราการ เปิดเผยว่า บริษัทอยู่ระหว่างการยื่นข้อมูลเสนอขายหุ้นให้กับนักลงทุนทั่วไปครั้งแรก (ไอพีโอ) คาดเสนอขายหุ้นภายในไตรมาสแรก ปี 2556 จำนวน 84 ล้านหุ้น มูลค่าที่ตราไว้ 0.50 บาท ทุนจดทะเบียนหลังไอพีโอ 202 ล้านบาท 
ทั้งนี้ เพื่อขยายธุรกิจรองรับขยะจากการเปิดประชาคมเศรษฐกิจอาเซียน (เออีซี) เพราะเตาเผาขยะที่อัคคีปราการบริหารอยู่เป็นเตาเผาทีมีคุณภาพของกรมโรงงาน เป็นเตาเดียวในประเทศไทยและอาเซียน และต้องการเงินซื้อรถขนส่งกากขยะเพิ่มอีก 20 คัน จากเดิมที่มีอยู่ 14 คน และแท็งก์อุปกรณ์เก็บขยะอีก 50 ลูก จากที่มีอยู่เดิม 3 ลูก 
สำหรับอัคคีปราการ เป็นผู้ประกอบธุรกิจบริหารและประกอบการศูนย์บริหารจัดการวัสดุเหลือใช้อุตสาหกรรม ซึ่งสร้างเตาเผาโดยกรมโรงงานอุตสาหกรรม มูลค่าเตาเผา 1,408 ล้านบาท 
บริษัทได้รับสัมปทาน 20 ปี ขณะนี้เหลือเวลา 15 ปี ต่ออายุได้ครั้งละ 10 ปี ขณะนี้จ่ายค่าเช่าให้กรมโรงงาน 5 ปี 95 ล้านบาท ค่าเช่าตลอดสัมปทาน 300 ล้านบาท 
นายวันชัย กล่าวว่า การรองรับขยะจากเออีซีต้องมีอนุสัญญาบาเซิล (สัญญาว่าด้วยการควบคุมการเคลื่อนย้ายข้ามแดนของเสียอันตรายและการกำจัด) ซึ่งเตาเผาของอัคคีปราการทันสมัย รองรับการกำจัดการจากแท่นขุดเจาะน้ำมันของประเทศเพื่อนบ้านที่มีสารปรอทมาก มาทำลายที่เตาเผานี้
ปัจจุบันอัคคีปราการ เผาทำลายกากขยะอุตสาหกรรมที่เป็นอันตราย รองรับการเผาได้ 1.2 แสนตันต่อปี แต่ขณะนี้ยังไม่เต็มกำลัง สามารถเผาได้อีก 34 เท่า หรือเผาการขยะเพิ่มได้ 30% จากปีผ่านๆ มา ซึ่ง 9 เดือนแรก เผาไป 6.6 หมื่นตัน
“ขยะอันตรายแต่ละปีมีมากถึง 34 ล้านตัน จากโรงงานอุตสาหกรรม 8,000 โรงงาน หรือ 10% จากทั้งหมด 8 หมื่นโรงงาน มีเพียงขยะที่เข้าระบบเผาทำลายเพียง 10% เท่านั้น และแต่ละปีปริมาณการขยะจากโรงงานอุตสาหกรรมจะเพิ่มขึ้น 10-15% ทำให้รายได้แต่ละปีของบริษัทเติบโต 3040%” นายวันชัย กล่าว
สำหรับผลดำเนินงาน 9 เดือนแรกปี 2555 มีรายได้ 257 ล้านบาท กำไรสุทธิ 33 ล้านบาท นโยบายทางธุรกิจขยายฐานลูกค้ามากที่สุด 3040% ต่อปี ตามปริมาณการเติบโตของขยะ นโยบายปันผลไม่ต่ำกว่า 50% ของกำไรสุทธิ
ด้านบริษัท แอร์โรว์ ชินดิเคท (ARROW) ซื้อขายวันแรกในตลาดเอ็ม เอ ไอ (mai) เปิด 10.20 บาทปิดที่ 9 บาท เพิ่มขึ้น 63.64% มูลค่า908.35 ล้านบาท 
นายธานินทร์ ตันประวัติ กรรมการผู้จัดการ บริษัท แอร์โรว์ ซินดิเคท (ARROW) กล่าวว่า หุ้นได้รับการตอบรับจากนักลงทุนอย่างดี เพราะนักลงทุนเชื่อมั่นปัจจัยพื้นฐาน แม้ว่าจะเป็นธุรกิจผลิตและจำหน่ายผลิตภัณฑ์ท่อเหล็กอ่อนร้อยสายไฟย แต่มีอัตราการเติบโตตามอุตสาหกรรมการก่อสร้างและอสังหาริมทรัพย์ที่คาดว่าปีหน้าจะเติบโตต่อเนื่องตามภาวะเศรษฐกิจ และโครงการลงทุนสาธารณูปโภคของรัฐบาล ส่งผลให้รายได้ปี 2556 เติบโต 20% จากปีนี้ที่คาดว่าเติบโตมากกว่า 20%
สำหรับผลการดำเนินงานงวด 9 เดือนของปีนี้ ARROW มีกำไรสุทธิได้ถึง 74.30 ล้านบาท มีรายได้รวม 587 ล้านบาท 
นายวิชา โตมานะ กรรมการผู้จัดการฝ่ายวาณิชธนกิจ บริษัทหลักทรัพย์ ฟิลลิป (ประเทศไทย) ในฐานะที่ปรึกษาทางการเงิน กล่าวว่า นับเป็นหุ้นไอพีโอตัวสุดท้ายของปี 2555 ที่สร้างผลตอบแทนให้กับนักลงทุนได้อย่างประทับใจ